ฌือตอมือร์

ฌือตอมือร์ (; ; ; ) เป็นนครที่ตั้งอยู่ทางเหนือของซีกตะวันตกของประเทศยูเครน และเป็นศูนย์กลางการปกครองของแคว้นฌือตอมือร์ นครมีพื้นที่ 65 ตารางกิโลเมตร และมีประชากร 266,936 คน

ฌือตอมือร์ถือเป็นศูนย์กลางคมนาคมที่สำคัญ โดยตั้งอยู่บนเส้นทางประวัติศาสตร์ที่เชื่อมต่อระหว่างกรุงเคียฟกับแบรสต์ในประเทศเบลารุส ปัจจุบัน นครอยู่เส้นทางที่เชื่อมต่อระหว่างวอร์ซอ–เคียฟ, มินสค์–อิซมายิล และเมืองหลักต่าง ๆ ของยูเครน ฌือตอมือร์ยังเป็นที่ตั้งของฐานทัพอากาศออเซร์เน ซึ่งเป็นจุดยุทธศาสตร์ที่สำคัญในสงครามเย็น อยู่ห่างจากนครไปทางตะวันออกเฉียงใต้ 11 กิโลเมตร กิจกรรมทางเศรษฐกิจที่สำคัญของฌือตอมือร์ ได้แก่ แปรรูปไม้ แปรรูปอาหาร ทำเหมืองหินแกรนิต ทำโลหะ และผลิตเครื่องดนตรี

แคว้นฌือตอมือร์เป็นศูนย์กลางสำคัญของชาวโปแลนด์ในยูเครน และในตัวนครเอง มีอาสนวิหารละตินคาทอลิก และสุสานโปแลนด์โรมันคาทอลิกที่ก่อตั้งใน ค.ศ. 1800 สุสานแห่งนี้ถูกขนานนามว่าเป็นสุสานชาวโปแลนด์นอกประเทศที่ใหญ่เป็นอันดับที่สาม รองจากสุสานลูชากิวในลวิว และสุสานราซอสในวิลนีอัส

อ้างอิง

บรรณานุกรม 

 
 Wendy Lower, Nazi Empire-Building and the Holocaust in Ukraine, 2005, University of North Carolina Press. . Introduction (online)  accessed 19 July 2006.

แหล่งข้อมูลอื่น 

 Zhytomyr Journal – ข่าว, ภาพ, แผนที่ และอื่น ๆ 
 มุขมณฑลคาทอลิกละติน GCatholic 
 Интересный Житомир - บล็อกเกี่ยวกับประวัติของฌือตอมือร์ 
 อาสนวิหารละติน GCatholic 
 Trindelka  – เว็บท่าของเมืองฌือตอมือร์ 
 แผนที่ของฌือตอมือร์ – ร้านกาแฟ, บาร์, ภัตตาคาร, และอื่น ๆ เกี่ยวกับเมือง 
 โรงแรม ในฌือตอมือร์ 

นครในประเทศยูเครน
แคว้นฌือตอมือร์